Հավելված 1

**ՊԱՐԶԱԲԱՆՈՒՄՆԵՐ**

**ՀՀ ՈՍՏԻԿԱՆՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ԵՐԵՔ ԱՄԻՍՆԵՐԻ ԿԱՏԱՐՄԱՆ ՆԿԱՏՄԱՆԲ ՀԱՇՎԵՔՆՆՈՒԹՅԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ ՀԱՇՎԵՔՆՆՈՒԹՅԱՆ ԱՐՁԱՆԱԳՐՈՒԹՅԱՆ ՎԵՐԱԲԵՐՅԱԼ**

* Հայաստանի Դինամո մարզական հասարակական կազմակերպությունը տարիներ շարունակ հանդիսանում է ոստիկանության ծառայողների ֆիզիկական և մարտական պատրաստականության ապահովման հիմնական բազան («Դինամո» ՀԿ-ում 2019 թ․-ին ոստիկանության ծառայողները 7 մարզաձևերի գծով ձևավորված 62 խմբերում անց են կացրել շուրջ 791 պարապմունք): Կազմակերպության խորհրդի նախագահը ՀՀ ոստիկանության պետն է։ Այստեղ է տեղաբաշխված ոստիկանության մարտական և ֆիզիկական պատրաստականության բաժինը և այլն։

«Դինամո» ՄՀԿ-ին դրամաշնորհը հատկացվում է կանոնադրական խնդիրների իրականացման համար (հիմքը՝ ՀՀ կառավարության 26․12․2019 թ․-ի № 1919-Ն որոշման 1-ին կետի 2-րդ ենթակետ)։ Ըստ այդմ, ոստիկանության կողմից յուրաքանչյուր տարի հատկացվող դրամաշնորհի չափը սահմանվում է ՄՀԿ-ի տարեկան պահպանման ծախսերի ֆինանսավորման հիմնական աղբյուրներից՝ ՀՀ կրթության գիտության, մշակույթի և սպորտի նախարարության (նախկինում՝ ՀՀ սպորտի և երիտասարդության հարցերի նախարարություն) կողմից, անդամավճարներից և գույքի վարձակալություններից գոյացող մուտքերի և հիմնավոր համարվող տարեկան ծախսերի հարաբերակցության հաշվարկով: Ոստիկանության կողմից հատկացվող 24,5 մլն․ դրամ դրամաշնորհը անփոփոխ է 2017 թ․ից և կազմում է ՄՀԿ-ի տարեկան մուտքերի շուրջ 19-20 %-ը։

Վերոգրյալով (ֆինանսավորման եղանակով) պայմանավորված վերանում է ըստ առանձին միջոցառումների իրականացման ծախսերի հաշվարկման, հիմնավորման անհրաժեշտությունը։

* Նշված 41,522,0 հազ․ դրամ ընթացիկ կրեդիտորական պարտքը պայմանագրով սահմանված ժամանակացույցին համապատասխան մարվել է ս/թ ապրիլի 7-ին։
* Կից ներկայացվում է «համակարգչային ծառայություններ» հոդվածով 14,949.0 հազ. դրամ դեբիտորական պարտքի առկայությունը հիմնավորող ՀՀ կառավարության 29․03․2019 թ․-ի № 329-Ա և 05․12․2019 թ․-ի № 1724-Ա որոշումները, տեղեկանք հիմնավորումների, ինչպես նաև նշված պարտքի ապահովվածությունը հիմնավորող բանկային երաշխիքի պատճենի հետ միասին ։

«Հատուկ նպատակային այլ նյութեր» հոդվածով 01․04․2020 թ․-ի դրությամբ առկա դեբիտորական պարտքը կազմում է 2,014.4 հազ. դրամ, որից․

ա) 200,0 հազ․ դրամը՝ ՀՀ կառավարության 05․03․2020 թ․-ի № 260-ԱԳ որոշմամբ հաստատված վարկային քարտային հաշիվներով շրջանառվող միջոցների սահմաններում առհաշիվ անձի անվամբ բացված քարտին մարտ ամսին փոխանցված և դեռևս չօգտագործված առհաշիվ գումարն է․

բ) 1814,4 հազ․ դրամը՝ առաջացել է 2007 թ․-ի դեկտեմբերի 28-ի № ՀՀ ԿԱ Ո ԱՊՁԲ ՀՄ-07 պայմանագրով «Վեբեր» ՓԲԸ-ից 4000 հատ հակագազ, միավորը 18231 դրամ գնով գնման գործարքի գծով։ Առկա տեղեկատվության համաձայն, ՀՀ կառավարությանն առընթեր պետական գույքի կառավարման վարչությունը, ի պատասխան ոստիկանության 01.03.2011 թ․ի թիվ 11/345 գրության հայտնել է, «որ ոստիկանության հանդեպ «Վեբեր» ՓԲԸ –ի ունեցած պարտքն ընդգրկվել է ընկերության լուծարման միջանկյալ հաշվեկշիռ և գտնվում է «Վեբեր» ՓԲԸ –ի պարտատերերի ցուցակում»։ Այդուհանդերձ հարցն ունի հանգամանալից ուսումնասիրության կարիք, որի արդյունքները, հնարավոր սեղմ ժամկետներում, կներկայացվի առանձին տեղեկանքի ձևով։

«Ընթացիկ դրամաշնորհներ պետական կառավարման հատվածին» հոդվածով՝ 1,900.0 հազ. դրամ դեբիտորական պարտքը վերագրվում է «Դինամո» ՄՀԿ-ին և փոխանցվում է 1999 թ․-ից։ Սակայն առկա արխիվների թե նախորդ տարիներին և թե այժմ կատարված ուսումնասիրություններով այդ պարտքը ճանաչելու և հաշվեռշռում հաշվառելու անհրաժեշտ և բավարար հիմքեր չեն գտնվել։ Այն արտացոլված չէ նաև «Դինամո» ՄՀԿ» -ի որևէ տարվա հաշվեկշռում։ Ավելին, նկատի ունենալով «Ոստիկանություն - «Դինամո» ՄՀԿ» տարիներ շարունակ ձևավորված և առայսօր շարունակվող, բնույթով ոչ առևտրային փոխհամագործակցության թե իրավական ձևը և թե տնտեսական բովանդակությունը 1999թ․-ին ոստիկանության հաշվեկշռում այդ պարտքը հաշվառվել է անհիմն կարգով։ Հիմքերի (հիմնավորումների) բացակայության պայմաններում հաշվեկշռից նշված պարտքի դուրս գրումն իր հերթին կարող է համարվել խնդրահարույց գործառնություն: